CELEX: 62020TN0721
Language: el
Date: 2020-12-09 00:00:00
Title: Υπόθεση T-721/20: Αγωγή της 9ης Δεκεμβρίου 2020 — Κοινή επιχείρηση Clean Sky 2 κατά NG

1.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/58
            
         
      Αγωγή της 9ης Δεκεμβρίου 2020 — Κοινή επιχείρηση Clean Sky 2 κατά NG
      (Υπόθεση T-721/20)
      (2021/C 35/77)
      Γλώσσα διαδικασίας: η ιταλική
      
         Διάδικοι
      
      
         Ενάγουσα: Κοινή επιχείρηση Clean Sky 2 (εκπρόσωποι: M. Velardo, δικηγόρος, και B. Mastantuono)
      
         Εναγόμενος: NG
      
         Αιτήματα
      
      Η ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει τον εναγόμενο να καταβάλει στην κοινή επιχείρηση Clean Sky 2 το ποσό των 141 094,80 ευρώ βάσει της συμβάσεως επιχορηγήσεως αριθ.o 632506 «Wireless Flexible sensor co-operation for structural health Diagnosis/prognosis» στο πλαίσιο του εβδόμου προγράμματος-πλαισίου της Ευρωπαϊκής Ένωσης, πλέον τόκων υπολογιζομένων με το επιτόκιο 3,5 % που εφαρμόζεται από την Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, από τις 13 Ιουλίου 2019 και μέχρι την ημερομηνία πραγματικής εξοφλήσεως.
               
            
                  —
               
               
                  να καταδικάσει τον εναγόμενο στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της αγωγής της, η ενάγουσα προβάλλει τον ακόλουθο λόγο:
      Ο εναγόμενος δεν εκπλήρωσε τις συμβατικές του υποχρεώσεις, καθόσον δεν επέστρεψε το ποσό που σχετίζεται με τις δαπάνες προσωπικού οι οποίες θεωρούνται μη επιλέξιμες για χρηματοδότηση. Ως εκ τούτου, σύμφωνα με τις διατάξεις της συμβάσεως επιχορηγήσεως, η ενάγουσα εξέδωσε, στις 23 Μαΐου 2019, χρεωστικό σημείωμα για το ποσό των 141 094,80 ευρώ που είχε ήδη καταβληθεί στην εταιρεία Alpha Consulting Service Srl. Εν προκειμένω τα πραγματικά περιστατικά από τα οποία απορρέουν οι υποχρεώσεις του εναγομένου, υπό την ιδιότητα του εταίρου και εκπροσώπου της εταιρίας Alpha Consulting Service Srl, — η οποία διεγράφη από το εμπορικό μητρώο –, δεν αμφισβητούνται. Οι αντιρρήσεις που προέβαλε η εταιρεία μετά την έκδοση του χρεωστικού σημειώματος είναι γενικές, ελλιπείς και δεν τεκμηριώνονται με αποδεικτικά στοιχεία και, ως εκ τούτου, φαίνεται να είναι εντελώς αβάσιμες. Κατά συνέπεια, η ενάγουσα δικαιούται να ζητήσει την ανάκτηση και επιστροφή του καταβληθέντος ποσού, πλέον τόκων υπερημερίας.